विधानसभा के घेराव की तैयारी में अध्यापक
फिक्सवेतन की मांग को लेकर सरकारी कॉलेजों के एक्सटेंशन लेक्चरर्स का धरना और भूख हड़ताल जारी रही। अपने-अपने कॉलेजों में बैठकर एक्सटेंशन लेक्चरर्स ने भूख हड़ताल की और सरकार के खिलाफ रोष जताया। एक्सटेंशन लेक्चरर्स एसोसिएशन के प्रतिनिधिमंडल की सरकार के प्रतिनिधियों के साथ बातचीत में कोई समाधान नहीं निकला इसलिए अब गुरुवार को विधानसभा का घेराव करने का एक्सटेंशन लेक्चरर्स ने फैसला किया है।
एक्सटेंशन लेक्चरर्स की हड़ताल 16वें दिन में प्रवेश कर गई। शहर के राजकीय महिला कॉलेज में प्रो. किरण, प्रो. अमृत, राजकीय नेशनल कॉलेज में प्रो. यशपाल, प्रो. सुनील, प्रो. मीनू प्रो. सुमन भूख हड़ताल पर बैठे। डबवाली के डाॅ. बीआर अंबेडकर महाविद्यालय में प्रो. इंद्रजीत सिंह, प्रो. संजीव कुमार, प्रो. कोमल बांसल प्रो. बेअंत कौर ने भूख हड़ताल की।
राजकीय नेशनल कॉलेज में हड़ताल पर बैठे प्राध्यापकों प्रो. मनोज कुमार, पारूल, जतिन, मिनाक्षी, शालिनी, गुरविंद्र सिंह, राजेंद्र, राजकीय महिला कॉलेज से सुषमा, निर्मला, सविता अंतू, मनीषा, मीनू, प्रीत कौर ने कहा कि सरकार उनकी मांगों की तरफ ध्यान नहीं दे रही है।
हड़तालीप्राध्यापकों ने बनाई रणनीति, विधानसभा घेराव में भाग लेने जाएंगे
एसाेसिएशनके प्रवक्ता राजेश कुमार ने बताया कि सरकार से बातचीत में उनकी समस्याओं का समाधान नहीं निकला। इसलिए अब फैसला हुआ है कि गुरुवार को विधानसभा का घेराव किया जाए। उन्होंने बताया कि गुरुवार को शिक्षा सत्र में सभी एक्सटेंशन लेक्चरर्स एकत्र होंगे। यहां से विरोध प्रदर्शन करते हुए हड़ताली एक्सटेंशन लेक्चरर्स विधानसभा का घेराव करने जाएंगे। उन्होंने बताया कि घेराव में भाग लेने सिरसा से भी एक्सटेंशन लेक्चरर्स जाएंगे।
सिरसा। राजकीय महिला कॉलेज में धरने पर बैठी एक्सटेंशन लेक्चरर्स।
bho_Deva hin_Deva hin_Deva hin_Deva hin_Deva hin_Deva hin_Deva